stanford-oval/wikipedia huggingface dataset:
Simonetta Di Pippo
Elämäkerta

Di Pippo sai maisterintutkinnon Rooman Sapienza-yliopistosta alanaan astrofysiikka ja avaruusfysiikka. Hän on myöhemmin sanonut, että fysikaalisesta koulutuksesta on ollut hänelle hyötyä, vaikka hänen uransa on painottunut kansainväliseen politiikkaan ja oikeustieteeseen.
Di Pippo aloitti työt Italian avaruusjärjestöä edeltäneessä organisaatiossa vuonna 1986. Hänet nimitettiin vuonna 2002 Italian avaruusjärjestön maailmankaikkeuden havainnoinnista vastaavaksi johtajaksi. Tässä tehtävässä hänen vastuullaan oli Italian avaruustieteelliset projektit, yhteistyö ulkomaisten ja kansainvälisten avaruusjärjestöjen kanssa sekä eräät italialaisiin Kansainvälisellä avaruusasemalla olleisiin astronautteihin liittyneet tehtävät.
Vuonna 2008 hänet nimitettiin Euroopan avaruusjärjestön miehitetyistä avaruuslennoista vastaava johtajaksi. Hän oli järjestön ensimmäinen naisjohtaja. Hänen vastuullaan olivat Euroopan astronauttijoukot sekä järjestön toiminta Kansainvälisellä avaruusasemalla. Hän muun muassa vastasi uusien astronauttien rekrytoinnin johtamisesta ja neuvotteluista paikoista Kansainvälisellä avaruusasemalla. Hän sai virassa runsaasti kokemusta kansainvälisestä avaruuspolitiikasta. Esimerkiksi Mars-500-projektin yhteydessä hän toimi yhteistyössä 13 muun avaruusjärjestön kanssa. Sopimuksen päätyttyä Euroopan avaruusjärjestön kanssa vuonna 2011 hän siirtyi takaisin Italian avaruusjärjestöön, jossa hän sai johdettavakseen järjestön vastaperustetun Brysselin edustuston.
Di Pippo nimitettiin UNOOSA:n johtajaksi vuonna 2014. Virkansa puolesta hän on Yhdistyneiden kansakuntien Ulkoavaruuden rauhanomaista käyttöä valvova komitean sihteeri. Hänen johtajuuskautenaan UNOOSA on muun muassa aloittanut yhteistyön Euroopan avaruusjärjestön kanssa avaruusromun vähentämiseksi.
Di Pippo on ollut akateemikko International Academy of Astronautics -yhdistyksessä vuodesta 2013 ja sen hallituksen jäsen vuodesta 2016. Hän oli jäsenenä Maailman talousfoorumin Global Future Council -neuvoston jäsen vuosina 2016–2018. Asteroidi 21887 ”Dipippo” on nimetty hänen mukaansa.
Aiheesta muualla

Kuvia tai muita tiedostoja aiheesta Simonetta Di Pippo Wikimedia Commonsissa
Kotisivu UNOOSA:n johtajana
André Vallée

André Vallée (31. heinäkuuta 1930 Sainte-Anne-de-Pérade – 28. helmikuuta 2015) oli kanadalainen roomalaiskatolinen piispa. Hänet vihittiin Société des Missions-Étrangères’n papiksi 24. kesäkuuta 1956 ja nimitettiin Kanadan sotilaspiispaksi sekä Sufasarin titulaaripiispaksi 28. lokakuuta 1987. Piispaksi vihkiminen seurasi 28. tammikuuta 1988. Pääkonsekraattorina toimi James Martin Hayes, jota avustivat Joseph Gilles Napoléon Ouellet ja Francis John Spence.
Vallée sai 19. elokuuta 1996 nimityksen Hearstin piispaksi, jona hän toimi, kunnes jäi eläkkeelle 3. marraskuuta 2005.
Stenkyrkan piiri

Stenkyrkan piiri voi tarkoittaa seuraavia Ruotsin piirejä:
Stenkyrkan piiri (Bohuslän), piiri Tjörnin kunnassa
Stenkyrkan piiri (Gotlanti), piiri Gotlannin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stenkyrka distrikt”, voi hakea sivunnimihaulla, laajalla sivunnimihaulla tai tekstihaulla.
Stenholm

Stenholm on muun muassa seuraavien henkilöiden sukunimi:
Hjalmar Stenholm (1887–1955), suomalainen kuvanveistäjä ja muotokuvamaalari
Niko Stenholm (s. 1990), suomalainen futsalpelaaja
Stig Stenholm (1939–2017), suomalainen teoreettinen fyysikko
Arthur Saarmaa, ent. Stenholm (1892–1971), suomalainen jääkärieversti ja sähköinsinööri
American Vagabond

| American Vagabond |
| --- | --- |
 Elokuvan juliste.
Ohjaaja:  Susanna Helke Mary Morgan
Tuottaja:  Cilla Werning Henrik Underbjerg Stefan Frost
Säveltäjä:  Samuli Kosminen
Kuvaaja:  Susanna Helke Marko Luukkonen
Leikkaaja:  Niels Pagh Andersen
Pääosat:  Tyler Johnson James Temple
Valmistustiedot
Valmistusmaa:  Suomi Tanska
Tuotantoyhtiö:  For Real Productions Radiator Film
Ensi-ilta:  26. kesäkuuta, 2013
Kesto:  85 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
American Vagabond on Susanna Helken ja Mary Morganin ohjaama suomalais-tanskalaisena yhteistuotantona tehty dokumenttielokuva vuodelta 2013.
Elokuva on yhteiskunnallinen dokumentti, joka käsittelee homoseksuaalisuutta ja asunnottomuutta sekä henkilödokumentti kahdesta nuoresta homosta Jamesista sekä Tylerista, jotka jättävät ahdasmieliseksi kokemansa kotikaupunkinsa ja muuttavat San Fransiscoon. San Fransiscoon muutettuaan he kuitenkin kokevat itsensä ulkopuolisiksi ja päätyvät työttömiksi sekä asunnottomiksi.
Palkinnot ja ehdokkuudet

Elokuva voitti vuonna 2013 Yhdysvalloissa, Illinoisissa järjestettävillä Chicagon kansainvälisillä elokuvajuhlilla  tuomariston Q Hugo -erikoispalkinnon.
Elokuva voitti vuonna Yhdysvalloissa, New Yorkin Rochesterissa järjestettävillä ImageOut: The Rochester LGBT Film & Video Festival -elokuvajuhlilla parhaan dokumenttielokuvan palkinnon.
Alavieskan seurakunta

| Alavieskan seurakunta |
| --- | --- |

 tunnus :  sijainti 
 Alavieskan kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Kalajoen rovastikunta
Pääkirkko:  Alavieskan kirkko
Perustettu:  1879
Jäsenmäärä:  2 190 (2021)
– Osuus asukkaista:  87,9 %
Kirkollisvero:  1,80 %
Kirkkoherra:  Erkki Lavanti
Verkkosivusto
Infobox OKNimi-testi OK: 
Alavieskan seurakunta on Oulun hiippakuntaan ja Kalajoen rovastikuntaan kuuluva Suomen evankelis-luterilaisen kirkon seurakunta, joka toimii Alavieskan kunnan alueella.
Historia

Alue on kuulunut alun perin Kalajoen seurakuntaan. Ensimmäinen kirkko alueelle rakennettiin vuonna 1651. Alueesta tuli 1733 oma saarnahuonekuntansa. 1782 siitä tuli Kalajoen kappeliseurakunta, ja itsenäiseksi seurakunnaksi se muodostui 1879. Vuodesta 2010 lähtien seurakunnan kirkkoherrana on toiminut Eija Nivala.
Toimipaikat

Seurakunnan nykyinen kirkko on valmistunut 1948. Sen edeltäjä oli tuhoutunut salamaniskun aiheuttamassa tulipalossa. Seurakunnan omistuksessa on myös 2004 remontoitu seurakuntakoti, johon mahtuu noin 150 henkeä. Lisäksi seurakunnalla on kaksi hautausmaata, Tikkasen ja Koissuon hautausmaat.
Papisto

Muun muassa seuraavat henkilöt ovat toimineet Alavieskan seurakunnan kirkkoherroina:
Papisto > Kirkkoherrat

1902–1907: August Laaksonen
1908–1920: Juho Arvid Sarkkila
1922–1937: B. G. Einar Borg
1938–1944: Onni Kena
1945–1970: Leevi Kinnunen
1970–1979: Aarto Pirinen
1980–1984: Tapio Saunanen
1985–2010: Hannu Kinnunen
2008–2009: vs. Jaakko Arppe
2010–2019: Eija Nivala
2020→ Erkki Lavanti
Aiheesta muualla

Alavieskan seurakunnan kotisivut
Ajaminen

Ajaminen eli ajoneuvon kuljettaminen on ajoneuvon hallittua liikuttamista.
Yleistä

Ajoneuvo on Suomen lain mukaan maalla kulkemaan tarkoitettu laite, joka ei kulje kiskoilla. Ajoneuvot jaetaan laissa rakenteensa ja osin käyttötarkoituksensa mukaan seuraaviin luokkiin:
auto
mopo eli moottoripolkupyörä
moottoripyörä
kevyt kolmi- ja nelipyörä
traktori
moottorityökone; esimerkiksi kauhakuormain ja metsätyökone
maastoajoneuvo; esimerkiksi moottorikelkka
perävaunu
hinattava laite; esimerkiksi aggregaattivaunu
moottoriton ajoneuvo; esimerkiksi polkupyörä
Ajoneuvon kuljettamista säännellään tarkasti erilaisilla kansainvälisen oikeuden normeilla. Näitä ovat mm. vaatimukset ajoneuvojen kunnosta, varusteista yms.; eri ajoneuvoluokkien (henkilöauto, kuorma-auto, linja-auto, ajoneuvoyhdistelmä) kuljettajalle asettamat vaatimukset mm. ajokorttiluokkien suhteen sekä kansainvälisesti yhtenäiset liikennesäännöt. Lisäksi eri maissa on omaa, ajoneuvoliikennettä koskevaa kansallista säädöstöä kuten esim. Suomessa Maastoliikennelaki tai Saksassa suurkaupunkeja koskevat ympäristövyöhykesäännökset, jotka voivat rajoittaa tietyntyyppisillä ajoneuvoilla määrätylle alueelle ajamista.
Autolla ajamisen alkuhistoriaa

Maailman ensimmäinen varsinainen automatka ajettiin Saksassa elokuussa 1888, kun ensimmäisen patentoidun moottoriajoneuvon, Benz Patent-Motorwagenin kehittäjän Karl Benzin vaimo Bertha Benz ajoi Saksan Mannheimista Pforzheimiin ja takaisin. Bertha lähti, yhdeltä sivultaan yli sadan kilometrin mittaiselle matkalle, poikiensa Richardin ja Eugenin kanssa, miehensä tietämättä ja ilman viranomaisten lupia. Ajokkina heillä oli Benzin ajoneuvon kolmas koekappale, jonka huippunopeus tasamaalla oli n. 16 km/h. Matkan nimellinen tarkoitus oli Berthan halu tavata äitiään, mutta todellinen syy oli hankkia julkisuutta ja sitä kautta myyntitilauksia ajoneuvolle, johon Benzin pariskunta oli sijoittanut paljon rahaa. Autolla oli tähän mennessä ajettu vain lyhyitä testilenkkejä ja Bertha arvioi että tempaus piristäisi kangerrellen alkanutta myyntiä. Berthan arvio osui oikeaan ja yhden miehen keksinnöstä kehittyi, Benzin perhebisneksen kautta, osa tämän päivän Mercedes-Benz-yhtiötä.
Vuonna 1899 Freelan Stanley ja hänen vaimonsa Flora ajoivat, vastaavantyyppisenä julkisuustempauksena, Stanley Steamer -automobiililla Yhdysvaltain New Hampshiren osavaltiossa sijaitsevan Mount Washingtonin huipulle. Kyseinen vuori on Yhdysvaltojen koillisosan korkein. Nousu vuorelle, 12 kilometrin mittaista kärrypolkua pitkin, vei aikaa yli kaksi tuntia ja se oli ensimmäinen kerta kun vuorelle oli ajettu muulla kuin hevosvetoisella ajoneuvolla.
Turvallisen ajamisen perusperiaatteet

Turvallinen ja sujuva ajaminen edellyttää kuljettajalta paljon muutakin kuin ajoneuvon teknistä hallintaa. Kuljettajan tulee olla selvillä siitä, kuinka hänen ajoneuvonsa käyttäytyy eri tilanteissa. Lisäksi kuljettajan on oltava koko ajan selvillä siitä, mitä hänen ajamansa auton edessä, sivuilla, takana ja sisällä tapahtuu ja mitä on mahdollisesti odotettavissa. Harjaantuneelle kuljettajalle, yleensä ammatikseen ajaville, kehittyy ns. liikennesilmä, jolloin he muuta liikennettä seuraamalla pystyvät arvioimaan todennäköisiä tulevia tapahtumia hivenen etukäteen. Tämä taito on erityisen tärkeä raskaiden ajoneuvoyhdistelmien kuljettajille, koska niissä olosuhteissa ennakointi on nopeaa reagointia monin verroin tärkeämpää. Harjaantunut kuljettaja kykenee ajamaan rentoutuneemmin, koska sen sijaan että hän reagoisi kaikkiin lukuisiin ärsykkeisiin joita liikenneympäristössä on, hän rutiininomaisesti haravoi ympäristöstään poikkeamia ja pystyy keskittymään niihin.
Turvallisen ajamisen perusperiaatteet > Ajamisen fyysiset edellytykset

Ajamisen fyysiset perusvaatimukset ovat, että kuljettaja kykenee hallitsemaan ajoneuvonsa suuntaa, kiihtyvyyttä ja hidastuvuutta. Moottoriajoneuvon käytön asettamat lisävaatimukset ovat että kuljettaja kykenee:
Käynnistämään ajoneuvon moottorin sen käynnistysjärjestelmällä
Kytkemään kulloisenkin ajotilanteen vaatiman välityssuhteen, sujuvasti vaihteistoa käyttämällä
Käyttämään jaloillaan sujuvasti polkimia saadakseen ajoneuvon kiihtymään, hidastumaan, pysähtymään, ja mikäli ajoneuvo on varustettu käsivalintaisella vaihteistolla, luontevaan kytkimen käyttöön
Ohjauspyörää käyttämällä ohjaamaan ajoneuvon haluamaansa suuntaan
Käyttämään sujuvasti ajamisen kannalta tärkeitä apulaitteita kuten suuntavilkkuja, lähi- ja kaukovaloja sekä lasinpesulaitteita
Itse ajmiseen liittyvinä tapahtumina kuljettajan tulee ymmärtää oikean ajoasennon merkitys ja asettaa istuin ja kätensä niin, että ne ovat rennossa ajoasennossa, koska tällä on suuri merkitys ajovireyteen. Lisäksi kuljettajan tulee ymmärtää ajoneuvodynamiikkaa, jotta hän suoriutuu turvallisesti:
Nopeista väistöliikkeistä
Sivuluiston tai puskemisen aiheuttamasta hallinnan menetyksestä
Turvallisen ajamisen perusperiaatteet > Ajamisen psyykkiset edellytykset

Ajamisen psyykkiset edellytykset ovat, että kuljettajan vireys- ja terveydentila ovat riittävän hyviä, jotta hän kykenee suoriutumaan myös stressiä aiheuttavista ajotilanteista rauhallisesti ja turvallisesti. Ajoneuvon käytön fyysisten vaatimusten lisäksi kuljettajan tulee kyetä ottamaan huomioon kaikki muuttujat, kuten keli ja muu liikenne, ja tekemään näiden pohjalta oikeita ratkaisuja. Harjaantuneen kuljettajan ominaisuuksiin kuuluu, että hän ei hermostu muiden tekemistä virheistä eikä pyri opettamaan kanssa-autoilijoilleen oikeaa liikennekäyttäytymistä, vaan keskittyy ainoastaan mahdollisen vaaran välttämiseen. Harjaantunut kuljettaja kykenee myöntämään omat virheensä ja analysoimaan ne, jotta sama virhe ei uusiutuisi.
Lainsäädännössä on määrättyjä sairauksia potevien ihmisten ajo-oikeutta rajoitettu osittain tai kokonaan. Esimerkiksi neurologiset sairaudet estävät kuljettamasta muita kuin henkilöautoa. Lisäksi lainsäädännössä on otettu huomioon ikääntymisen aiheuttamat fysiologiset muutokset ihmisessä ja ajokortin haltijan on määräajoin käytävä lääkärintarkastuksessa, jossa todetaan, onko hänellä vielä riittävät edellytykset selviytyä liikenteessä turvallisesti. Suomen lainsäädäntö velvoittaa tutkivan lääkärin tekemään havainnoistaan ilmoituksen ajokorttiviranomaisille.
Joidenkin lääkeaineiden vaikutuksen alaisena ajamista tulisi välttää ja joidenkin osalta ajaminen on täysin kielletty.
Aiheesta muualla

Kuvia tai muita tiedostoja aiheesta Ajaminen Wikimedia Commonsissa
Alice Ramsey, joka ensimmäisenä naisena ajoi Yhdysvaltain halki, rannikolta rannikolle, vuonna 1909
Turvallinen ajoneuvo on kunnossa. Tarkista öljy, ikkunanpesuneste, rengassyvyys ja renkaanpaine.
Stock Aitken Waterman

Pete Waterman
Stock Aitken Waterman (joskus lyhennettynä SAW) oli Mike Stockin, Matt Aitkenin ja Pete Watermanin muodostama brittiläinen laulunkirjoittaja- ja levytuottajakolmikko, joka oli useiden artistien menestyksen takana 1980-luvun jälkipuoliskolla ja 1990-luvun alussa. Kolmikkoa voidaan pitää Ison-Britannian menestyneimpänä tuottajakolmikkona: Stock Aitken Waterman oli mukana yli kahdessasadassa Ison-Britannian TOP 40 -hitissä 1980- ja 1990-luvuilla. Vuonna 2004 kolmikon tuottamien ja kirjoittamien singlejen ja albumien maailmanlaajuinen myynti ylitti 500 miljoonan kappaleen rajan.
Stock, Aitken ja Waterman tapasivat ensimmäistä kertaa 15. tammikuuta 1984, jolloin Waterman pyysi Aitkenia ja Stockia työskentelemään hänen ja hänen aiemman tuotantoyhtiönsä Pete Waterman Limitedin (PWL) kanssa. Kolmikon ensimmäiset yhteiset tuotokset olivat Divinen ”You Think You’re a Man” (1984), Hazell Deanin ”Whatever I Do” (1984) ja Dead or Aliven kevään 1985 ykköshitti ”You Spin Me Round (Like a Record)”, jonka nauhoitukset olivat Watermanin mukaan olleet hänen tuottajauransa kamalimmat, sillä Stock ja Aitken sekä Dead or Aliven Pete Burns ja Steve Coy tappelivat studiossa raivon vallassa siitä, millainen kappaleen lopullinen ulkoasu olisi. Waterman joutui heittämään yhtyeen ulos studiosta ja jatkamaan nauhoituksia vasta seuraavana päivänä.
Alkuvaiheen Hi-NRG-tanssimusiikista kolmikko siirtyi italialaisella melodialla varustettuun syntikkapoppiin, jota esittivät hyvännäköiset laulajat. Tavallisesti SAW teki kappaleen pohjan syntetisaattoreilla, rumpukoneilla ja sekvenssereillä, minkä jälkeen laulaja lauloi studiossa osuutensa sen päälle. Heidän tuotantotyyliään kritisoitiin ja kolmikkoa kutsuttiin ”hittitehtaaksi”. Waterman kuitenkin vertasi heitä 1960-luvun Motowniin.
SAW:n menestynein artisti oli Kylie Minogue, nuori australialainen Neighbours-saippuaoopperan tähti. Minoguen debyyttialbumi Kylie (1988) nousi 1980-luvun viidenneksi myydyimmäksi levyksi Isossa-Britanniassa ja hänen kolmetoista ensimmäistä singleään nousivat Ison-Britannian singlelistan kärkikymmenikköön. SAW-tuotantoa oli myös vuoden 1987 myydyin single Isossa-Britanniassa: Rick Astleyn ”Never Gonna Give You Up”. Vuonna 1989 SAW kirjoitti ja tuotti Ison-Britannian vuoden myydyimmän albumin, Jason Donovanin Ten Good Reasonsin. Saman vuoden ykkössingle, hyväntekeväisyyteen tehty ”Ferry ’cross the Mersey” oli myös SAW-tuotantoa. Donna Summerin viimeisin menestysalbumi Another place and time oli myös SAW tuotantoa.
Kolmikon yhteistyö päättyi 1990-luvun alussa. Watermanin tuottajaura on jatkunut sen jälkeenkin. Vuonna 1999 Stock ja Aitken haastoivat hänet oikeuteen väittäen hänen myyneen yksipuolisesti kolmikon hittien oikeudet, mutta syyte hylättiin. Marraskuussa 2005 kerrottiin SAW-ryhmän palaavan yhteen.
Stock Aitken Watermanin kirjoittamia ja/tai tuottamia kappaleita esittäneitä artisteja

Army of Lovers (Uudelleenmiksaus kappaleesta ”Ride The Bullet” vuonna 1992)
Bananarama
Band Aid II
Cliff Richard
Dead Or Alive
Divine
Deborah Harry
Donna Summer
Hazell Dean
Judas Priest
Jason Donovan
Kylie Minogue (kolmikko kirjoitti ja tuotti ykkös- ja kakkosalbumin sekä osittain tuotti ja kirjoitti kolmos- ja nelosalbumin)
La Toya Jackson
Laura Branigan
Mandy Smith
Mel & Kim
Rick Astley
Sabrina (kappale ”All of Me”)
Samantha Fox
Sigue Sigue Sputnik
Sinitta
Sonia
Andy Stevenson

Andy Stevenson on brittiläinen Force India- Formula 1 -tallin tiimimanageri. Stevenson aloitti uransa mekaanikkona Jordanilla vuonna 1991. Sen jälkeen hän on toiminut Midlandin, Spykerin ja nykyisin Force India -tallin tiimimanagerina.
Käännös suomeksi
Strzelcen-Drezdenkon piirikunta

Strzelcen-Drezdenkon piirikunta (puol. powiat strzelecko-drezdenecki) on Puolan piirikunta Lubuszin voivodikunnassa. Piirikunnan väkiluku oli vuoden 2019 lopussa 49 009. Se jakautuu viiteen maalaiskuntaan, jotka ovat Dobiegniew, Drezdenko, Stare Kurowo, Strzelce Krajeńskie sekä Zwierzyn. Piirikunnan hallinnollinen keskus on Strzelce Krajeńskien kaupunki.
Strzelcen-Drezdenkon piirikunnan pinta-alasta 50,3 prosenttia oli metsän peitossa vuonna 2018.
Strzelcen-Drezdenkon piirikunnan työttömyysaste oli vuoden 2018 lopussa 9,8 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Strzelcen-Drezdenkon piirikunnassa oli 49 009 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 50 711 ja sen ennakoidaan vuoteen 2050 mennessä pienenevän 41 151 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,5 prosenttia, työikäisten 60,4 prosenttia ja eläkeikäisten 21 prosenttia väestön keski-iän ollessa 41,3 vuotta. Vuonna 2019 piirikunnassa syntyi 472 lasta.
Sotilaspartiohiihto olympialaisissa

Sotilaspartiohiihto on järjestetty talviolympialaisissa kerran virallisena lajina ja kolme kertaa näytöslajina. Virallisena lajina se oli vuonna 1924 ja näytöslajina vuosina 1928, 1936 ja 1948. Pitkään myös vuoden 1924 tapahtumaa pidettiin näytöslajina, mutta vuonna 2006 Kansainvälinen olympiakomitea vahvisti lajin olleen virallisena kisalajina 1924. Sotilaspartiohiihdon ainoan virallisen kultamitalin voitti Sveitsi. Sotilaspartiohiihdon moderni versio ampumahiihto otettiin olympiaohjelmaan vuonna 1960.
Tapahtumat

|  Sotilaspartiohiihto> Tapahtuma |  Sotilaspartiohiihto> 24 |  Sotilaspartiohiihto> 28 |  Sotilaspartiohiihto> 32 |  Sotilaspartiohiihto> 36 |  Sotilaspartiohiihto> 48 |  Sotilaspartiohiihto>  |  Sotilaspartiohiihto>  |  Sotilaspartiohiihto>  |  Sotilaspartiohiihto>  |
| --- | --- | --- | --- | --- | --- | --- | --- | --- | --- |
| Miesten sotilaspartiohiihto | X | (n) |  | (n) | (n) |  |  |  |  |
* (n) = näytöslaji
Mitalistit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1924 Chamonix tulokset |   Sveitsi |   Suomi |   Ranska  |  |
  Lähde: Olympedia – Military Ski Patrol, Men www.olympedia.org. Viitattu 1.2.2021.
Mitalitaulukko

| Sotilaspartiohiihdon olympiamitalit> Sija | Sotilaspartiohiihdon olympiamitalit> Maa | Sotilaspartiohiihdon olympiamitalit> Kultaa | Sotilaspartiohiihdon olympiamitalit> Hopeaa | Sotilaspartiohiihdon olympiamitalit> Pronssia | Sotilaspartiohiihdon olympiamitalit> Yhteensä |
| --- | --- | --- | --- | --- | --- |
| 1 |  Sveitsi | 1 | 0 | 0 | 1 |
| 2 |  Suomi | 0 | 1 | 0 | 1 |
| 3 |  Ranska | 0 | 0 | 1 | 1 |
| Yhteensä | Yhteensä | 1 | 1 | 1 | 3 |
Lähde: Military Ski Patrol Olympedia. Viitattu 1.2.2021. (englanniksi)
Alberto Tomba

| Mitalit | Mitalit | Mitalit |  |
| --- | --- | --- | --- |
|  Alberto Tomba hyväntekeväisyyshuutokaupassa Torinossa 16.2.2006 |  Alberto Tomba hyväntekeväisyyshuutokaupassa Torinossa 16.2.2006 |  Alberto Tomba hyväntekeväisyyshuutokaupassa Torinossa 16.2.2006 |  |
Maa:   Italia
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Calgary 1988 | suurpujottelu |  |
|  Kultaa | Calgary 1988 | pujottelu |  |
|  Kultaa | Albertville 1992 | suurpujottelu |  |
|  Hopeaa | Albertville 1992 | pujottelu |  |
|  Hopeaa | Lillehammer 1994 | pujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Sierra Nevada 1996 | suurpujottelu |  |
|  Kultaa | Sierra Nevada 1996 | pujottelu |  |
|  Pronssia | Crans-Montana 1987 | suurpujottelu |  |
|  Pronssia | Sestriere 1997 | pujottelu |  |
Alberto Tomba (s. 19. joulukuuta 1966 Bologna, Italia) on italialainen uransa lopettanut alppihiihtäjä ja kolminkertainen olympiavoittaja.
Saavutukset > Alppihiihdon maailmancup

1 kokonaiskisan voitto
4 pujottelucupin voittoa
4 suurpujottelucupin voittoa
50 voittoa (35 pujottelussa ja 15 suurpujottelussa)
28 kakkossijaa
11 kolmossijaa
Saavutukset > Alppihiihdon maailmanmestaruuskilpailut

1987, Crans Montana: pronssimitali suurpujottelussa
1996, Sierra Nevada: kultamitali pujottelussa ja suurpujottelussa
1997, Sestriere: pronssimitali pujottelussa
Saavutukset > Talviolympialaiset

3 kulta- ja 2 hopeamitalia
Aiheesta muualla

Alberto Tomban kotisivut
Miesten pujottelun olympiavoittajat
Miesten suurpujottelun olympiavoittajat
Miesten alppihiihdon maailmancupin kokonaiskilpailun voittajat
André Vingt-Trois

André Vingt-Trois

André Armand Vingt-Trois (s. 7. marraskuuta 1942) on ranskalainen katolisen kirkon kardinaali ja Pariisin arkkihiippakunnan emeritusarkkipiispa. Hän sai vihkimyksensä papiksi 28. kesäkuuta 1969 ja piispaksi 14. lokakuuta 1988.
Hän toimi vuosina 1999-2005 Toursin ja 2005-2017 Pariisin arkkipiispana. Pariisissa häntä edelsi Jean-Marie Lustiger ja hänen seuraajakseen valittiin aikaisemmin Nanterren piispana toiminut Michel Aupetit.
Vingt-Trois yleni kardinaaliksi konsistoriossa 24. marraskuuta 2007 S. Luigi dei Francesin kardinaalipappina.
Aiheesta muualla

Wikimedia Commonsissa on kuvia tai muita tiedostoja aiheesta .
Catholic-hierarchy.org: André Armand Cardinal Vingt-Trois (englanniksi)
Strzyżówin piirikunta

Strzyżówin piirikunta (puol. powiat strzyżowski) on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 61 386. Piirikunta on jaettu viiteen maalaiskuntaan, jotka ovat Czudec, Frysztak, Niebylec, Strzyżów sekä Wiśniowa ja niissä on kylien lisäksi yksi kaupunki; hallintokeskus Strzyżów.
Strzyżówin piirikunnan pinta-alasta arviolta 28,8 prosenttia oli metsän peitossa vuonna 2018.
Strzyżówin piirikunnan työttömyysaste oli vuoden 2018 lopussa 13 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Strzyżówin piirikunnassa arvioitiin olevan 61 386 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 62 360 ja sen ennakoidaan vuoteen 2050 mennessä pienenevän 52 115 asukkaaseen. Alle 18-vuotiaiden arvioitiin vuoden 2019 lopussa muodostaneen 18,1 prosenttia piirikunnan väestöstä, työikäisten 62,3 prosenttia ja eläkeikäisten 19,6 prosenttia väestön keski-iän ollessa 41 vuotta. Elävänä syntyneiden määrä oli vuonna 2019 yhteensä 610 lasta.
André Villa

André Villa (s. 27. huhtikuuta 1982 Lillehammer, Norja) on norjalainen freestyle motocross-kuljettaja. Nykyisin hän asuu Espanjassa, missä hänellä on oma freestylemotocross-ratansa, jota pidetään Euroopan parhaana. Hän kilpaili normaalissa motocrossissa vuoteen 2000, mutta lopetti ajamisen kokonaan ja rupesi puoliammattilaiseksi freestylehiihdossa. Hän palasi pyörän selkään 2003 ja aloitti FMX:n. Nykyisin hän kilpailee Red Bull X-Fighters -kiertueella. Ensimmäisen voittonsa hän otti vuonna 2010 Meksikossa.